Veikko Haukkavaara

Veikko Armas Haukkavaara (3. lokakuuta 1921 Tampere – 4. elokuuta 2004 Tampere) oli itseoppinut suomalainen kuvataiteilija, joka tuli tunnetuksi metallinpalasista hitsatuista eläinveistoksista ja pilapiirroksista. Haukkavaara asui koko ikänsä Tampereella ja toimi siellä ensin vuodesta 1937 monet vuosikymmenet lentokoneasentajana Valmetilla. Kuvataiteilijaksi hän opiskeli muovaamalla metallin jätepaloista lintuja ja piirtämällä poliittisia pilakuvia Kansan Lehteen ja Aamulehteen (1960–1970) nimimerkillä "Hvaara". Ensimmäinen näyttely Hämeenlinnassa 1970 sai runsaasti tunnustusta, minkä seurauksena Haukkavaara ryhtyi päätoimiseksi taiteilijaksi vuonna 1971. Metalliveistosten aiheina ovat usein eläinhahmot. Lisäksi Haukkavaara hitsasi muun muassa kiveen istutettuja kukkasia. Metallinen vaivaisukko messuvieraana keräsi sotainvalideille huomattavia rahasummia. Haukkavaaran mielestä etenkin lapsilla on kyky ymmärtää olennainen, ja pojantyttärien piirrokset kelpasivatkin papalle veistoksen malleiksi. Vielä seitsemänkymppisenä Haukkavaara aloitti työt talonsa pohjakerroksen pajassa aamukahdeksalta ja hitsasi iltauutisiin asti. Haukkavaaran omakotitalo pihapiireineen oli nähtävyys sinänsä eikä katsojia käännytetty sieltä pois. Haukkavaara keräsi mainetta ulkomaillakin. Kypäräpäinen kilpikonna meni Saksassa vielä 1974 yli ymmärryksen, näyttelyn järjestäjä raahasi sen kiireesti pois. Metallista hitsattu Juopunut ostettiin kuitenkin silloiseen Länsi-Saksaan, Duisburgin kaupungin kokoelmiin. Suomessa Haukkavaaran töitä on yksityisomistuksessa ja monien kaupunkien kokoelmissa, esimerkiksi Pöllö Tampereella, Varvara ja Lastaajat Haminassa ja Uneutettu vonkamies Taivalkoskella Kalle Päätalon synnyinkodissa Kallioniemellä. Haukkavaaralle myönnettiin ylimääräinen taiteilijaeläke 1982. == Kuvia julkisista teoksista == Tiedosto:Veikko Haukkavaara Pukki.jpg|Pukki, 1960, Sastamala. Tiedosto:Varvara - Veikko Haukkavaara.jpg|Varvaran patsas, 1972, Hamina. Tiedosto:Veikko Haukkavaara Siimankatkoja 1973.jpg|Siimankatkoja, 1973, Tampere. Tiedosto:Veikko Haukkavaara Härkä 1974.jpg|Härkä, 1974, Tampere. Tiedosto:Veikko Haukkavaara Suuri kala 1974.jpg|Suuri kala, 1974, Tampere. Tiedosto:Suolla, Veikko Haukkavaara 1975.jpg|Suolla, 1975, Turku. Tiedosto:Veikko Haukkavaara Kissapuu 1975.JPG|Kissapuu, 1975, Tampere. Tiedosto:Lastaajat.jpg|Ahtaajapatsas, 1975, Hamina. Tiedosto:Veikko Haukkavaara Sammakko 1976.JPG|Sammakko, 1976, Kerava. Tiedosto:Veikko Haukkavaara Lammas 1979.jpg|Lammas, 1979, Tampere. Tiedosto:Haukkavaara Tyrvään Manta.jpg|Tyrvään Manta, 1981, Sastamala. Tiedosto:Veikko Haukkavaara Pukki 1982.JPG|Pukki, 1982, Pirkkala. Tiedosto:Haukkavaara, Kaverukset 2.jpg|Kaverukset, 1983, Lohja. Tiedosto:PieksatRakentaa1.JPG|Pieksät rakentaa, 1984, Pieksämäki. Tiedosto:Veikko Haukkavaara Kirjanpainaja 1984.jpg|Kirjanpainaja, 1984, Tampere. Tiedosto:Veikko Haukkavaara - Sotkalintu (1985), Reinhold von Beckerin muistomerkki - Wiljam Sarjalantie, Lapassalmen levähdyspaikka - Kangasniemi.jpg|Sotkalintu, 1985, Kangasniemi Tiedosto:Veikko Haukkavaara - Kaakanat - 1987 - Leppävirran terveysaseman etupiha, Savonkatu 17 - Leppävirran kk - Leppävirta.jpg|Kaakana, 1987, Leppävirta. Tiedosto:Veikko Haukkavaara - Uusi kevät (1987) - Moision sairaala, B-rakennuksen eteläseinän eteläpuolella - Moisionkatu 9 - Annala (Moisio) - Mikkeli.jpg|Uusi kevät, 1987, Mikkeli. Tiedosto:Uneutettu vonkamies by Veikko Haukkavaara 1989 Taivalkoski.JPG|Uneutettu vonkamies, 1989, Taivalkoski. Tiedosto:Veikko Haukkavaara Varalan Anni 1989.jpg|Varalan Anni, 1989, Tampere. == Lähteet == == Aiheesta muualla == * * * Luokka:Suomalaiset kuvanveistäjät Luokka: Suomalaiset pilapiirtäjät Luokka: Naivistit Luokka:Vuonna 1921 syntyneet Luokka:Vuonna 2004 kuolleet